|  |  |  |
| --- | --- | --- |
|  |  |  |

PATVIRTINTA

Biržų „Aušros“ pagrindinės mokyklos direktoriaus

2021 m. gruodžio 30 d.

įsakymu Nr. V- 201

**BIRŽŲ ,,AUŠROS“ PAGRINDINĖS MOKYKLOS ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMĄ AR PRADINIO, PAGRINDINIO UGDYMO PROGRAMOS DALĮ UGDYMO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Biržų ,,Aušros“ pagrindinės mokyklos asmenų, baigusių užsienio valstybės ar tarp­tautinės organizacijos pradinio ugdymo programą ar pradinio, pagrindinio ugdymo progra­mos dalį ugdymo organizavimo tvarkos aprašas (toliau – Aprašas) reglamentuoja iš užsienio sugrįžusių/atvykusių mokinių ugdymo organizavimą pagal pradinio ir pagrindinio ugdymo programas.

2. Aprašas parengtas vadovaujantis Nuosekliojo mokymosi pagal bendrojo ugdymo programas tvarkos aprašu, 2019–2020 ir 2020-2021 mokslo metų pradinio, pagrindinio ir vidurinio ugdymo programų bendraisiais ugdymo planais, Lietuvos Respublikos švietimo, mokslo ir sporto ministerijos 2019 m. rugpjūčio 30 d. raštu Nr. SR-3534 ,,Dėl sugrįžtančių į Lietuvą asmenų švietimo ir integracijos“, Švietimo mokslo ir sporto ministerijos parengto­mis rekomendacijomis „Dėl sugrįžtančių į Lietuvą asmenų švietimo ir integracijos“.

3. Į mokyklą priimamas mokinys įregistruojamas Mokinių registre, pažymint, ar as­muo turi lietuvių kilmės užsieniečio statusą, ar mokinys mokosi nuotoliniu būdu gyvenda­mas užsienyje ir kokioje šalyje, ar mokinys lankė lituanistinę mokyklą gyvendamas užsie­nyje ir kokią, nurodant skirtas ir suteiktas pagalbos rūšis ir laikotarpius (konsultacijos iš užsienio grįžusių mokinių tėvams (globėjams, rūpintojams) neformaliojo švietimo veiklos, ilgalaikės/trumpalaikės konsultacijos su dalykų mokytojais ugdymo programų skirtumams sumažinti, papildomas, individualus lietuvių kalbos mokymas, mokytojo padėjėjo paslaugos, individualūs ugdymo planai). Mokinių registre žymima teikiama psichologinė, specialioji, specialioji pedagoginė ir socialinė pagalba.

**II SKYRIUS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS**

**ORGANIZACIJOS PRADINIO UGDYMO PROGRAMĄ AR PRADINIO,**

**PAGRINDINIO UGDYMO PROGRAMOS DALĮ UGDYMO(SI), MOKYMO(SI)**

**IR PSICHOSOCIALINIŲ-EMOCINIŲ POREIKIŲ VERTINIMAS**

4. Direktoriaus pavaduotojas ugdymui kartu su mokinio tėvais (globėjais, rūpintojais) išsiaiškina lūkesčius ir norus mokytis kartu su bendraamžiais, numato atvykusio asmens tolesnio mokymosi perspektyvą, aptaria švietimo pagalbos poreikį, poreikį tam tikrą laiko dalį intensyviai mokytis lietuvių kalbos.

5. Priimant iš užsienio grįžusį/atvykusį mokinį informuojamas Biržų rajono savival­dybės administracijos Švietimo ir sporto skyrius apie ugdomą iš užsienio grįžusį/atvykusį mokinį. Priėmimas mokytis įforminamas mokymosi sutartimi.

6. Pirmuosiuose klasių vadovų pokalbiuose su vaiku ir šeima taikomas visuminis po­žiūris į tiesioginės migracijos patirties turinčio vaiko integracijos procesą mokymo įstaigoje, t. y. išsiaiškinti turimus vaiko mokymosi, psichosocialinius ir emocinius poreikius ir atsi­žvelgiant į visus poreikius numatyti tikslines pagalbos priemones sėkmingai vaiko integracijai užtikrinti.

7. Mokykloje laikomasi bendruosiuose ugdymo planuose aprašytų asmenų, baigusių užsienio valstybės ar tarptautinės organizacijos pradinio ugdymo programą ar pradinio, pagrindinio ugdymo programos dalį, ugdymo organizavimo nuostatų.

8. Mokymosi pasiekimai ir/ar juos liudijantys dokumentai vertinami siekiant tikslin­giau sudaryti individualų ugdymo planą ir/ar įvertinti švietimo pagalbos teikimo poreikius.

9. Mokinio socializacijai stiprinti pagal vaiko pomėgius siūlomos neformaliojo vaikų švietimo programos, lankyti visos dienos mokyklą.

10. Mokinio labui pagal poreikį dirba mokyklos komanda: mokinys-pagalbininkas, klasės vadovas, socialinis pedagogas, švietimo pagalbos specialistai (logopedas, specialusis pedagogas, socialinis pedagogas, mokytojo padėjėjas), Vaiko gerovės komisija.

**III SKYRIUS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS**

**ORGANIZACIJOS PRADINIO UGDYMO PROGRAMĄ AR PRADINIO,**

**PAGRINDINIO UGDYMO PROGRAMOS DALĮ UGDYMO ORGANIZAVIMAS**

11. Atvykusiam mokiniui sudaromas individualus mokymosi planas, kuriame pagal poreikius gali būti perskirstytas mokymosi laikas, skirtas dalykams mokytis, sudarant ga­limybę kurį laiką nesimokyti kai kurių dalykų ar jų dalies. Dalykų mokytojai pritaiko dalykų programas pagal vaikų gebėjimus ir galias. (1 priedas)

12. Įvertinus mokinio lietuvių kalbos mokėjimo lygį ir spragas (pagal poreikius ir vaiko gebėjimus) numatomas intensyvus lietuvių kalbos mokymas(is) 1 valandą skiriant iš mokinių poreikiams tenkinti valandų. Mokiniams siūloma lankyti dalyko konsultacijas pagal konsultacijų tvarkaraštį ir raštingumo gerinimo modulį pagal galimybes.

13. Jei mokinys nemoka ar menkai moka lietuvių kalbą, mokykla sudaro sąlygas intensyviai tobulinti lietuvių kalbos gebėjimus, organizuodama papildomą, individualų lietuvių kalbos mokymą iš mokinio ugdymosi poreikiams tenkinti skiriamų pamokų. Intensyviai lietuvių kalbos mokoma(si) iki vienų metų (išimtiniais atvejais ir ilgiau)ar trumpiau. Pagalbos teikimas pagal mokinio poreikius numatomas keleriems (2–4) metams.

14. Atvykusiems mokiniams numatomas adaptacinis dviejų mėnesių laikotarpis ir vieną mėnesį rekomenduojama pasiekimų pažymiais nevertinti, stebėti vaiko pažangą. Užsitęsus adaptacijos laikotarpiui ar iškilus sunkumų, į adaptacijos procesų valdymą įtraukiama mokyklos Vaiko gerovės komisija. Dalykų mokytojai per 2 savaites parengia pritaikytas dalykų programas pagal mokinių gebėjimus, galias, mokymosi praradimų įvertinimus. (2 priedas)

15. Klasių vadovai pirmą adaptacijos mėnesį, kartą per savaitę trišaliuose pokalbiuose su tėvais (globėjais, rūpintojais) aptaria vaikų turimus mokymosi, socialinius ir emocinius poreikius, aptaria tolesnio mokymosi perspektyvą, tikslines pagalbos priemones sėkmingai integracijai užtikrinti, švietimo pagalbos poreikį.

16. Dalykų mokytojai bendradarbiauja su mokinio tėvais (globėjais, rūpintojais) per elektroninį dienyną ir bent kartą per savaitę teikia informaciją apie mokinio mokymąsi, daromą pažangą.

17. Mokinio daroma pažanga ir aptariama Klasių vadovų, pagalbos mokiniui specialistų metodikos grupės posėdžiuose, dalyvaujant direktorius pavaduotojui ugdymui. Esant poreikiui, koreguojamas mokinio individualus ugdymo planas.

18. Mokyklos socialinis pedagogas direktoriaus įsakymu skiriamas padėti atvykusiam asmeniui sklandžiai įsitraukti į mokyklos bendruomenės gyvenimą, mokytis ir ugdytis, įvertinti mokinio sociokultūrines kompetencijas. Socialinis pedagogas kas savaitę susitinka su mokiniu aptarti jo adaptaciją mokykloje.

19. Organizuojama pagalba mokytojams, dirbantiems su grįžusiais/atvykusiais vai­kais (metodikos grupių, modelio ,,Kolega-kolegai“, mokyklos administracijos).

20. Mokytojai gali kreiptis ,,vieno langelio principu“ teikiamos informacijos į Lie­tuvos Respublikos švietimo, mokslo ir sporto ministeriją el. paštu arba telefonu 870055250. Nuoroda: <https://www.smm.lt/web.lt/griztantiesiems-i-Lietuva>.

**IV SKYRIUS**

**BAIGIAMOSIOS NUOSTATOS**

21. Aprašas skelbiamas mokyklos interneto svetainėje:

<https://birzuausra.lt/index.php/informacija/mokytojams/tvarkos/>.

22. Aprašo pakeitimai tvirtinami direktoriaus įsakymu

\_\_\_\_\_\_\_\_\_\_\_\_\_\_\_\_\_\_\_\_\_\_

Biržų ,,Aušros“ pagrindinės mokyk­los asmenų, baigusių užsienio valsty­bės ar tarptautinės organizacijos pra­dinio ugdymo programą ar pradinio, pagrindinio ugdymo programos dalį ugdymo organizavimo tvarkos aprašo

1 priedas

**BIRŽŲ ,,AUŠROS“ PAGRINDINĖS MOKYKLOS MOKINIO GRĮŽUSIO/ATVYKUSIO**

**IŠ UŽSIENIO INDIVIDUALUS UGDYMO PLANAS**

|  |  |
| --- | --- |
| **Mokinio vardas, pavardė** |  |
| **Klasė** |  |
| **Plano sudarymo data** |  |
| **Adaptacinio laikotarpio trukmė** |  |
| **Mokinys savanoris**  **(mokiniui užskaitomos socialinės valandos)** |  |
| **Klasės vadovas** |  |

**MOKYMOSI PAGALBOS TEIKIMAS**

|  |  |
| --- | --- |
| **Pagalbos teikėjas** | **Pagalbos forma** |
| **Klasės vadovas** | Pokalbiuose su tėvais išsiaiškinti vaikų turimus mokymosi, socialinius ir emocinius poreikius, ap­tarti tolesnio mokymosi perspektyvą, tikslines pagalbos priemones sėkmingai integracijai užtikrinti, lūkesčius ir norus mokytis kartu su bendraamžiais, švietimo pagalbos poreikį ar tam tikrą poreikį mokytis lietuvių kalbos. |
| **Socialinis pedagogas** | Kartą per savaitę planuoti individualius pokalbius su mokiniu, teikti socialinę-emocinę pagalbą, kad vaikai galėtų sklandžiai įsitraukti į bendruomenės gyvenimą, mokytis ir ugdytis. |
| **Specialusis pedagogas** | **Papildoma pagalba skiriam pagal individualų poreikį** |
| **Logopedas** | **Papildoma pagalba skiriama pagal individualų poreikį.** |
| **Mokytojo padėjėjas** | **Papildoma pagalba skiriama pagal individualų poreikį.** |
| **Pavaduotojas ugdymui** | **Susitikimas su užsieniečius kuruojančiu direktoriaus pavaduotoju ugdymui – vieną kartą per trimestrą (ne vėliau kaip dvi savaitės iki trimestro pabaigos).** |

**UGDYMO PAGALBOS TEIKIMAS (pamokų metu)**

**(įrašyti tik pavyzdiniai sakiniai)**

|  |  |  |  |  |
| --- | --- | --- | --- | --- |
| **Dalykas** | **Dėstantis mokytojas** | **Valandų skaičius** | **Teikiamos pagalbos aprašymas** | **Pastabos** |
| Lietuvių kalba |  |  | Skiriamas papildomas dėmesys teksto suvokimui, sąvokų apibūdinimui. Nuolat perklausiama ir pasiteiraujama, ar mokinys suprato komunikuojamą informaciją. | - |
| Matematika |  |  | Paaiškinami tekstiniai uždaviniai vizualizuojant, akcentuojant sąlygą ar pašalinant kalbinius neaiškumus. | - |
| I užsienio kalba (anglų) |  |  | Pagalba skiriama .pagal poreikį. | - |
| II užsienio kalba (rusų, vokiečių, prancūzų) |  |  | Skiriama papildoma valanda iš mokinių poreikiams tenkinti valandų, dalyko konsultacijos, savarankiško darbo užduotys. |  |
| Geografija |  |  | Skiriamas papildomas dėmesys teksto suvokimui, sąvokų apibūdinimui. | - |
| Istorija |  |  | Skiriamas papildomas dėmesys teksto suvokimui, sąvokų apibūdinimui |  |
| Fizika |  |  | Skiriamos konsultacijos, savarankiško darbo užduotys. |  |
| Biologija |  |  | Skiriamos konsultacijos, savarankiško darbo užduotys. |  |
| Chemija |  |  | Skiriamos konsultacijos, savarankiško darbo užduotys. |  |
| Dorinis ugdymas (etika/tikyba) |  |  | Skiriamas papildomas dėmesys teksto suvokimui, sąvokų apibūdinimui. | - |
| Muzika |  |  | Pagalba skiriama pagal poreikį. | - |
| Fizinis ugdymas |  |  | Pagalba skiriama pagal poreikį | - |
| Dailė |  |  | Pagalba skiriama pagal poreikį | - |
| Technologijos |  |  | Pagalba skiriama pagal poreikį |  |
| Žmogaus sauga |  |  |  |  |
| Ekonomika |  |  | Pagalba skiriama pagal poreikį |  |
| Socialinė-pilietinė veikla |  |  |  |  |

**PAPILDOMA UGDYMO PAGALBA (ne pamokų metu)**

|  |  |
| --- | --- |
| **Pagalba lietuvių kalbos mokymuisi** | Papildomai skiriamos papildomos valandos iš mokinių poreikiams tenkinti valandų.  Dalyko konsultacijos. |
| **Rekomenduojama neformaliojo švietimo veikla** | Siekiant lengvesnės adaptacijos ir įsitraukimo į mokyklos bendruomenę bei naujų ryšių su bendraamžiais kūrimo, rekomenduojama lankyti bent vieną neformalaus vaikų švietimo užsiėmimą vykstantį mokykloje. |
| **Papildomos konsultacijos** | Lanko dalykų konsultacijas pagal tvarkaraštį. |

**Susipažinau, sutinku:**

Tėvai (globėjai, rūpintojai)

Data

Klasės vadovas

Data

Biržų ,,Aušros“ pagrindinės mokyk­los asmenų, baigusių užsienio valsty­bės ar tarptautinės organizacijos pra­dinio ugdymo programą ar pradinio, pagrindinio ugdymo programos dalį ugdymo organizavimo tvarkos aprašo

2 priedas

**BIRŽŲ „AUŠROS“ PAGRINDINĖ MOKYKLA**

**PRITAIKYTA BENDROJO UGDYMO PROGRAMA**

**20 - 20 m. m.**

**(dalykas)**

**Mokinio vardas, pavardė: Klasė:**

**Mokytojas:**

**Situacijos analizė:**

**Tikslai:**

**Uždaviniai:**

**Mokymo priemonės, vadovėliai:**

|  |  |  |
| --- | --- | --- |
| **Būtinos pakartoti, naujai įsisavinti dalyko programos**  **mokomos temos arba pasiekimų sritys:** | **Siekiamas rezultatas** | **Įvertinimas:** |
| **Įsisavino-(+)**  **Dalinai įsisavino- (+ -)**  **Neįsisavino- (-)** |
|  |  |  |
|  |  |  |
|  |  |  |

Mokytojas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, vardas pavardė)